open-index/open-wikipedia-markdown huggingface dataset:
ארבידאס פוציוס

**ארבידאס פוציוס** (בליטאית: **Arvydas Pocius**; נולד ב-14 במאי 1957) הוא איש צבא, דיפלומט ופוליטיקאי ליטאי. פוציוס שימש כראש ההגנה (מקביל לרמטכ"ל) של ליטא בין השנים 2009–2014. לאחר מכן מונה לשגריר ליטא ברומניה עד 2019. ב-2020 נבחר לסיימאס (הפרלמנט הליטאי) מטעם מפלגת איחוד המולדת.

## ביוגרפיה
פוציוס נולד בקלייפדה ב-14 במאי 1957. ב-1971, במקביל ללימודיו בבית הספר, הוא הפך לאלוף ליטא בהיאבקות חופשית לנוער. ב-1975 הוא סיים את לימודיו בבית הספר היסודי והחל ללמוד באקדמיה לחינוך גופני בקובנה. ב-1979 הוא סיים את לימודיו ועבד לתקופה קצרה כמאמן ג'ודו לפני שהתגייס לצבא האדום. במקביל לקריירה הצבאית שלו, הוא הפך לחבר בוועדת התרבות והספורט של הסובייט העליון של ליטא. ב-1988 הוא הצטרף לתנועת "סאיודיס" - תנועה ששאפה לשחרר את ליטא מהשלטון הסובייטי. הוא אף שימש כמאבטח עבור ראשי התנועה בעצרות שלהם. ב-16 בפברואר 1990, לנוכח המחאות המתגברות בליטא כנגד השלטון הסובייטי, הוא פרש מהצבא האדום. שר ההגנה דמיטרי יאזוב החליט לשחרר אותו בדרגת טוראי, למרות שדרגתו הייתה לייטננט.

ב-11 בינואר 1991 הוא התגייס לצבא ליטא. הוא התקדם במהירות בדרגות, ועבר הכשרה במוסדות צבאיים ברחבי העולם. ב-30 ביוני 2004 הוא מונה למפקד כוחות היבשה של צבא ליטא. במקביל, הוא השלים תואר שני במדע המדינה באוניברסיטת וילנה. ב-24 ביולי 2009 הוא מונה לראש ההגנה (מקביל לרמטכ"ל). הוא סיים את תפקידו ב-24 ביולי 2014.

עם סיום תפקידו הצבאי, מונה פוציוס לשגריר ליטא ברומניה. הוא כיהן בתפקיד עד 2019. ב-2020 הוא נבחר לייצג את מחוז הבחירה של קלייפדה בסיימאס - הפרלמנט הליטאי, מטעם מפלגת איחוד המולדת.

## קישורים חיצוניים

* ארבידאס פוציוס באתר הסיימאס

קטגוריה:גנרלים ליטאים
קטגוריה:מפקדי צבאות סדירים בעת החדשה: אישים
קטגוריה:חברי הסיימאס
קטגוריה:שגרירי ליטא
קטגוריה:שגרירים ברומניה
קטגוריה:בוגרי אוניברסיטת וילנה
קטגוריה:ליטאים שנולדו ב-1957
קבוצת KT

**KT קורפוריישן** (באנגלית: **KT Corporation**; בקוריאנית: **주식회사 케이티**) הוא קונצרן דרום קוריאני שפועל בתחום התקשורת. החברה פועלת בתחום תקשורת סלולרית, אינטרנט, העברת שירותי טלוויזיה וטלפוניה קווית. בשנת 2023 לחברה היו כ-13.5 מיליון לקוחות (השנייה בגודלה במדינה בתחום) והיא נמנית עם הצ'בולים הגדולים בקוריאה הדרומית.

## היסטוריה
החברה הוקמה כחברה בבעלות ממשלתית בשם KTA במטרה לשקם ולפתח תחום התקשורת. בשנת 1994 היא מכרה את פעילותה בתחום תקשורת סלולרית. בשנת 1996 החברה החלה לספק שירותי אינטרנט. בשנת 2009 היא התאחדה עם ספק סלולרי KTF ושמה שונה ל-KT.

בשנת 2001 בוצע הפרטה. בעל המניות הגדול הוא שירות הפנסיה הלאומי (NPS) כאשר בבעלותו כ-12.5% מסך המניות.

KT פועלת במדינות נוספות באסיה, אפריקה ואירופה.

מניות החברה נסחרות במספר בורסות.

## תחום לוויינים
הלוויין הראשון של החברה שוגר בשנת 1995. זה היה לוויין במשקל 1,464 ק"ג שנבנה בלוקהיד מרטין. הלוויין פעל עד לשנת 2005.

בהמשך שוגרו לוויינים נוספים. חלק מהלוויינים נמכרו לחברת ABS מאיחוד האמירויות הערביות, אך הם ממשיכים לספק שירותי תקשורת ללקוחות החברה.

חלק מהלוויינים מנוצלים להעברת תקשורת ממשלתית דרום-קוריאנית ותקשורת צבאית.

בידי Thales Alenia Space הזמנה לייצור לוויין נוסף שמתוכנן לשיגור בשנת 2025.
## רשימת לוויינים

## קישורים חיצוניים

* 

* נתוני שיגורים

קטגוריה:חברות הנסחרות בבורסת קוריאה
קטגוריה:חברות הנסחרות בבורסה לניירות ערך בלונדון
קטגוריה:חברות הנסחרות בבורסה לניירות ערך בניו יורק
קטגוריה:חברות תקשורת
קטגוריה:חברות דרום קוריאניות
קטגוריה:צ'בולים
חטיבת הספקטרום וההגנה בסייבר

**חטיבת ההגנה בסייבר** היא יחידה באגף התקשוב וההגנה בסייבר והגוף העיקרי העוסק בלוחמת סייבר הגנתית, אבטחת מידע והגנת המרחב הקיברנטי של ישראל והמערכות האלקטרוניות של צה"ל. בפרט מחלקת ההגנה בסייבר פועלת להגנה על מערכות התקשורת והמחשבים הצבאיות.

פעילות החטיבה מאפשרת את קיומן של פעילויות מבצעיות ביבשה, באוויר ובים ומייצרת לצה"ל עליונות בממד הקיברנטי.

החטיבה מפעילה אמצעים טכנולוגיים רבים ומגוונים, על מנת לנטרל תקיפות ואיומי סייבר של אויבים ויריבים ובכך משפיעה על כל היחידות בצבא בפעילות הביטחון השוטף ובחירום, ומאפשרת לצה"ל לשמר חופש פעולה בממד הדיגיטלי.

החטיבה בנויה מכמה מרכזים ייחודים: מרכז העליון והחוסן, מרכז מימד, מרכז מודיעין להגנה, מרכז טכנולוגי (יחידת מצו"ב).

החטיבה פיתחה תורה, אמצעים ויכולות מבצעיות להתמודדות עם איומי תקיפה בממד הקיברנטי, תוך התאמה למציאות המשתנה בשותפות עם כל זרועות הצבא, ארגוני הביטחון והגורמים המדינתיים, והיוותה גורם מעצב, מנחה, מטמיע ומוביל מבצעית. ביוני 2021, החטיבה קיבלה בפעם הראשונה את פרס ביטחון ישראל.

## היחידות הכפופות

## הערות שוליים

קטגוריה:אגף התקשוב
יוטה ואטאנבה

**יוטה ואטאנבה** (ביפנית: **渡邊 雄太**; נולד ב-13 באוקטובר 1994) הוא כדורסלן יפני המשחק בקבוצת ממפיס גריזליס מליגת ה-NBA, בעמדות הסמול פורוורד והפאוור פורוורד.

## נעורים וקריירת מכללות
ואטאנבה  נולד בעיר יוקוהמה שביפן. אמו, קומי, שיחקה בעברה בנבחרת יפן בכדורסל נשים, ואביו ואחותו היו גם הם שחקני כדורסל מקצועיים. בגיל 17 עבר למונטוויל שבקונטיקט, ארצות הברית, על מנת ללמוד באקדמיית הספורט "סנט תומאס מור", בה שיחק לצדו של אריק פסקל.

בין השנים 2014–2018 למד באוניברסיטת ג'ורג' וושינגטון, ולאורך 4 העונות בקבוצת הכדורסל שלה העמיד ממוצעים של 10.9 נקודות, 4.5 ריבאונדים ו-1.5 אסיסטים למשחק. בעונת 2017/2018 הוביל את קלעי קבוצתו עם ממוצע של 16.3 נקודות למשחק, וזכה בתואר "שחקן ההגנה של העונה" במחוז ה-Atlantic 10.

## קריירה ב-NBA
### ממפיס גריזליס
ואטאנבה לא נבחר כלל בדראפט ה-NBA 2018, אולם זכה לחוזה כפול בממפיס גריזליס. ב-14 בדצמבר 2019 שיחק מול בן ארצו רוי הצ'ימורה מוושינגטון ויזארדס, ובכך לראשונה בתולדות ה-NBA השתתפו שני יפנים באותו משחק. בשתי עונותיו עם הגריזליס שותף ב-33 משחקים בסך הכול, ותרם 2.3 נקודות בממוצע למשחק.

### טורונטו ראפטורס
בנובמבר 2020 חתם על חוזה לשנתיים בטורונטו ראפטורס, ולאורך התקופה שותף ב-88 משחקים, וקלע 4.3 נקודות בממוצע למשחק כשחקן ספסל. ב-26 בדצמבר 2021 קבע שיאי קריירה של 26 נקודות ו-13 ריבאונדים, במשחק מול קליבלנד קאבלירס.

### ברוקלין נטס
באוגוסט 2022 חתם על חוזה לעונה אחת בברוקלין נטס. ב-58 משחקיו עם הנטס קלע 5.6 נקודות למשחק, ב-44.4% קליעה לשלוש.

### פיניקס סאנס
ביולי 2023 חתם על חוזה לשנתיים בפיניקס סאנס.

### חזרה אל הממפיס גריזליס
בפברואר 2024, לאחר חצי עונה בפיניקס סאנס, עבר ווטאנבה אל הממפיס גריזליס בטרייד משולש שהיה בין הסאנס, הנטס והגריזליס. בכך חזר לקדנציה השנייה שלו במדי הגריזליס.

## נבחרת יפן
בשנת 2013, בגיל 18, שיחק לראשונה עבור נבחרת יפן בכדורסל, בטורניר אליפות מזרח-אסיה. מאז יצג את מדינתו גם במוקדמות אולימפיאדת ריו דה ז'ניירו (2016), בגביע העולם בכדורסל 2019, באולימפיאדת טוקיו (2020) ובגביע העולם בכדורסל 2023.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

קטגוריה:כדורסלנים יפנים
קטגוריה:כדורסלני אוניברסיטת ג'ורג' וושינגטון
קטגוריה:כדורסלני ממפיס גריזליס
קטגוריה:כדורסלני ממפיס האסל
קטגוריה:כדורסלני טורונטו ראפטורס
קטגוריה:כדורסלני ראפטורס 905
קטגוריה:כדורסלני ברוקלין נטס
קטגוריה:כדורסלני פיניקס סאנס
קטגוריה:שחקני NBA שלא נבחרו בדראפט
קטגוריה:יפנים שנולדו ב-1994
2008 באסטרונאוטיקה

בערך זה מצוינים אירועים בולטים שהתרחשו במהלך שנת 2008 ונוגעים לתחום האסטרונאוטיקה.

## אירועים בולטים
[שמאל|ממוזער|200px|גשושית [מסנג'ר (גשושית)|מסנג'ר עברה כ-200 ק"מ מחמה]]
במהלך השנה בוצעו 69 שיגורים, מהם 27 (39%) על ידי רוסיה.
* 15 בינואר – גשושית מסנג'ר הגיעה לסביבות כוכב הלכת חמה.
* 9 במרץ – טיסה ראשונה של ז'ול ורן ATV.
* 21 במרץ – גשושית קאסיני גילתה על טיטאן אוקיינוס תת-קרקעי ממים ואמוניה.
* 25 במרץ – גשושית פניקס נחתה על המאדים.
* 19 ביוני – בוצע שיגור אחרון מאתר שיגורים קפוסטין יאר.
* 26 ביוני – גשושית פניקס גילתה על המאדים סימני מים והוכיחה שתנאים על המאדים מתאימים לבקטריות וצמחים.
* 22 באוקטובר – שיגור גשושית הודית צ'אנדריאן 1 לחקר הירח.

## שיגורי לוויינים
שיגורים שנכשלו מסומנים באדום. שיגורים מאוישים מסומנים בירוק.

### שיגורים מאוישים

## חקר גרמי השמיים

## סיכומים שנתיים
### לפי מדינה

### לפי אתר שיגור

## קישורים חיצוניים

* ריכוז נתונים על השיגורים

## הערות שוליים

אסטרונאוטיקה
פרדי ורגאס

**פרדי אנריקה ורגאס פיניירו** (בספרדית: **Freddy Enrique Vargas Piñero**; נולד ב-1 באפריל 1999 בברקיסימטו שבוונצואלה) הוא כדורגלן ונצואלי המשחק בעמדת הקשר כנף בנפטצ'י באקו.

## קריירת מועדונים
ורגאס גדל במחלקת הנוער של דפורטיבו לארה. הוא ערך 114 הופעות ליגה במדי הקבוצה הבוגרת של המועדון במסגרת ליגת העל הוונצואלית, בהן הבקיע עשרה שערים.

ב-15 בינואר 2021 הושאל ורגאס לדאלאס מה-MLS למשך עונת . ב-18 באפריל ערך את הופעת הבכורה שלו במועדון, בתיקו 0-0 נגד קולורדו ראפידס במסגרת הליגה. בסך הכל ערך 13 הופעות ליגה במהלך תקופת ההשאלה במועדון, ולאחריה חזר לדפורטיבו לארה.

ב-8 ביוני 2022 חתם ורגאס במטרופוליטנוס מליגת העל הוונצואלית. הוא זכה עם המועדון באליפות ונצואלה לעונת .

ב-16 בספטמבר 2023 חתם ורגאס במכבי בני ריינה מליגת העל הישראלית. ב-7 ביולי 2024 חתם במכבי נתניה.

ב-13 ביולי 2025 הושאל לעונה אחת לנפטצ'י באקו.

## קריירה בינלאומית
ב-9 בספטמבר 2021 ערך ורגאס את הופעת הבכורה שלו בנבחרת ונצואלה, בהפסד 2-1 לנבחרת פרגוואי במסגרת מוקדמות מונדיאל 2022.

## תארים
;מטרופוליטנוס
* אליפות ונצואלה (1): 2022

## קישורים חיצוניים

## הערות שוליים

קטגוריה:כדורגלנים ונצואלים
קטגוריה:קשרי כדורגל ונצואלים
קטגוריה:כדורגלני דאלאס
קטגוריה:כדורגלני מכבי בני ריינה
קטגוריה:כדורגלני מכבי נתניה
קטגוריה:כדורגלני נבחרת ונצואלה
קטגוריה:כדורגלנים זרים בישראל
קטגוריה:ספורטאים זרים בארצות הברית
קטגוריה:ונצואלים שנולדו ב-1999
קטגוריה:כדורגלני נפטצ'י באקו
חזקים ביחד (שיר של מארינה מקסימיליאן)

"**חזקים ביחד**" הוא סינגל שהוקלט על ידי הזמרת והיוצרת הישראלית מארינה מקסימיליאן, ויצא לאור ב-19 ביולי 2023.

## רקע וכתיבה
השיר נכתב והולחן על-ידי מקסימיליאן והופק על-ידי גיא מנטש. השיר יצא על רקע ההפגנות נגד הרפורמה המשפטית והשבר החברתי שנוצר בארץ, מתוך כוונה לאחד ולחזק.

מקסימיליאן ביצעה את השיר לראשונה בהופעתה בקיסריה, ובהמשך היא הוציאה לאור את השיר גם באופן רשמי.

עם צאתו, זכה השיר לשבחים מהמבקרים. בשיאו הגיע למקום ה-7 במצעד השבועי של מדיה פורסט.

## וידאו קליפ
הווידאו קליפ המלא שיצא עבור השיר, בוים על-ידי רועי ברקוביץ' והועלה לערוץ היוטיוב של מארינה מקסימיליאן ב-19 ביולי 2023. הקליפ מורכב מצילומי הופעתה של מקסימיליאן בקיסריה בעת ביצועה את השיר לראשונה.

נכון לספטמבר 2023, עומד מונה הצפיות של הקליפ על כ-900,000 צפיות.

## מיקומי שיא

## קישורים חיצוניים
* סרטון השיר "חזקים ביחד" באתר יוטיוב
* מילות השיר "חזקים ביחד" באתר שירונט

## הערות שוליים

קטגוריה:שירי מארינה מקסימיליאן
קטגוריה:שירים בעברית
ויטאוטאס יונאס ז'וקאס

**ויטאוטאס יונאס ז'וקאס** (בליטאית: **Jonas Vytautas Žukas**; נולד ב-1 ביוני 1962) הוא לוטננט גנרל ליטאי בדימוס. שימש כראש ההגנה (מקביל לרמטכ"ל) של ליטא בין השנים 2014–2019.

## ביוגרפיה
ז'וקאס נולד בקובנה ב-1 ביוני 1962. בין 1985–1991 למד בפקולטה להיסטוריה של אוניברסיטת וילנה. לאחר שליטא הכריזה על עצמאותה מברית המועצות, ז'וקאס הצטרף למחלקת ההגנה הלאומית, גוף זמני שבהמשך הפך למשרד ההגנה הלאומית. לאחר מכן הוא התגייס לצבא ליטא. בין 1992-1994 הוא למד באקדמיית הבונדסוור בהמבורג. ב-2001 הוא מונה לנספח הצבאי הליטאי בברלין. פרט לגרמניה, תחומי אחריותו כללו גם את אוסטריה, הולנד ולוקסמבורג. ב-2004 הוא מונה למפקד פיקוד ההכשרה של צבא ליטא. בין 2006–2007 הוא למד במכללת ההגנה של נאט"ו ברומא.

ב-23 באפריל 2008 הוא מונה למפקד כוחות היבשה של ליטא. ב-6 באוגוסט 2012 הוא נשלח לבריסל, ומונה לנציג ליטא בוועדות הצבאיות של נאט"ו והאיחוד האירופי. ב-24 ביולי 2014 הוא חזר לליטא ומונה לראש ההגנה (מקביל לרמטכ"ל). הוא סיים את הקדנציה שלו ב-25 ביולי 2019. עם פרישתו, הוא מונה ליועצו הצבאי של נשיא ליטא גיטנאס נאוסדה. כעבור מספר חודשים בלבד בתפקיד, הוא פרש לחיים פרטיים.

## קישורים חיצוניים

* ויטאוטאס יונאס ז'וקאס באתר נאט"ו

קטגוריה:גנרלים ליטאים
קטגוריה:מפקדי צבאות סדירים בעת החדשה: אישים
קטגוריה:ילידי 1962
אל-ואדי אל-גדיד

ממוזער|250x250 פיקסלים| נווה המדבר ח'ארגה, עם מקדש היביס; ברקע צוקי המדבר המערבי
**אל-ואדי אל-גדיד** (בערבית: **محافظة الوادي الجديد**; "העמק החדש") הוא מחוז במצרים. הוא נמצא בחלק הדרום-מערבי של המדינה, בדרום המדבר המערבי של מצרים (חלק ממדבר סהרה הנמצא מערבית לנילוס). גבולותיו של המחוז הם הנילוס במזרח, סודאן בדרום ולוב במערב. בירת המחוז היא אל-ח'ארגה (الخارجة).

המחוז מהווה כמחצית משטחה של מצרים, זה הוא המחוז הגדול ביותר ובעל הצפיפות הקטנה ביותר במצרים, ואחד המחוזות הגדולים ביותר ביבשת אפריקה ואף בעולם. שטח המחוז הוא 440,098 קמ"ר, שטח הגדול במעט מכל מדינת עיראק. מחוז אל-ואדי אל-גדיד, "העמק החדש", נקרא על שם מיזם תושכא שמכונה לעיתים באותו השם, שמטרתו להשקות חלקים מהמדבר המערבי.

## יישובים
המחוז מחולק למספר יישובים עם אוכלוסייה של כ-265,003 תושבים נכון לינואר 2023. באל-ואדי אל-גדיד יש מספר ערים, עיירות ונאות מדבר. נכון לשנת 2018, נווה המדבר ח'ארגה ונווה המדבר דאח'לה היו שני היישובים היחידים במחוז עם אוכלוסייה של למעלה מ-15,000. נאות המדבר פראפרה ובאריס נמצאים גם הם במחוז.

ב-19 ביוני 2018, נווה המדבר ח'ארגה חולק לארבעה חלקים במטרה לבזר את סמכויותיו.

## אוכלוסייה
בשנת 2015, על פי הערכות אוכלוסייה, רוב התושבים במחוז התגוררו באזורים כפריים, עם שיעור עיור של 48.0%. מתוך כ-225,416 תושבים המתגוררים במחוז, 117,180 אנשים חיו באזורים כפריים ו-108,236 חיו באזורים עירוניים.

בשנת 2018, לפי הערכות אוכלוסייה, מנתה האוכלוסייה 245,000, עם שיעור עיור של 46.7%.

## אזורי תעשייה
על פי הרשות הממשלתית המצרית להשקעות ואזורים חופשיים (GAFI), בשיתוף עם משרד ההשקעות (MOI), אזורי התעשייה הבאים נמצאים במחוז זה:
* אזור התעשייה בח'ארגה
* אזור התעשייה בדאח'לה

המחוז מכיל גם כמה אזורי חקלאות שנוצרו כחלק ממיזם תושכא, כמו שרק אל-אוויאנט.
[ממוזער| [מערת השחיינים ]]

## היסטוריה
### המהפכה במצרים (2011)
ב-8–9 בפברואר 2011, כחלק מהמהפכה במצרים מפגינים הציתו תחנות משטרה ואת בניין המפלגה הדמוקרטית הלאומית. דווח על מקרי מוות מרובים ומאות פצועים על רקע הטענות שהמשטרה פתחה באש חיה על מפגינים בנווה המדבר ח'ארגה.

## כלכלה
כלכלת המחוז מתבססת בעיקר על תיירות וחקלאות. בשל תנאים גאוגרפיים קשים ומיקומו המאתגר במדבר סהרה, המטעים החקלאיים העיקריים הם תמרים וגידולים נוספים בקרבת נאות המדבר. במחוז פועלים גם מספר אתרי ספארי המושכים תיירות.

## ראו גם
* גילף כביר
* מיזם תושכא

## קישורים חיצוניים
* 

* חדשות אל וואטן של מחוז אל-ואדי אל-ג'דיד
* 

## הערות שוליים

קטגוריה:מצרים: מחוזות
גאורג פון דרפלינגר

**גאורג פון דרפלינגר** (בגרמנית: **Georg von Derfflinger**; 20 במרץ 1606 – 14 בפברואר 1695) היה גנרל-פלדמרשל בצבא ברנדנבורג-פרוסיה במהלך ואחרי מלחמת שלושים השנים (1618–1648).

## ביוגרפיה
### ראשית חייו
דרפלינגר נולד ב-1606 בנויהופן על הקרמס באוסטריה, למשפחה של איכרים פרוטסטנטים עניים, דרפלינגר נאלץ לעזוב את ביתו עקב רדיפות דתיות תחת שושלת ההבסבורג הקתולית במהלך הקונטרה-רפורמציה. הוא כנראה נלחם זה לצד זה עם אצילים בוהמיינים מורדים בראשות היינריך מתיאס פון תורן ושירת בכוחות המזוינים של מעצמות לוחמות פרוטסטנטיות שונות, תחילה בצבא הסקסוני, אך רוב הזמן בצבא שוודיה. עד לשלום וסטפאליה ב-1648 הוא התבלט כמנהיג פרשים מוכשר ונועז וזכה למוניטין של זוהר ואומץ, מה ששכנע ב-1654 את פרידריך וילהלם, הנסיך הבוחר מברנדנבורג להציע לדרפלינגר תפקיד בכיר בצבאו.

### אישיות
דרפלינגר היה כביכול שיכור ידוע לשמצה ששתה כל הזמן שנאפס, אבל חיבתו לאלכוהול לא הפריעה ליכולותיו הצבאיות. נישואיו ב-1646 ליורשת של אצולת ברנדנבורג כבר הבטיחו לו מספר נחלות, שאותם הצליח להגדיל באחוזות שהוענקו לו על מעלליו הצבאיים. דרפלינגר, חייל לכל חייו, לא היה בעל השכלה פורמלית, אך הופקד על ידי הנסיך הבוחר על מספר רב של משימות צבאיות חשובות ושיחק תפקיד מרכזי ברפורמה של הפרשים והתותחים הברנדנבורגיים. הייתה לו מערכת יחסים סוערת מאוד עם פרידריך וילהלם והתווכח איתו ללא הרף, בשלב מסוים עזב. כדי לחזור לשירותו של הנסיך הבוחר, הוא מסר רשימה של דרישות מדהימות, שכללה סעיף הקובע שאף אדם לא יגיע לקרב לפניו ושהוא ייקח אחוז מסוים של שלל וקצינים שבויים מכל קרב.
ממוזער| גאורג פון דרפלינגר בערך ב-1670

### שירות תחת ברנדנבורג
ב-1674 הועלה דרפלינגר לרייכספרייהר על ידי הקיסר לאופולד הראשון. שנה לאחר מכן, הוא מילא תפקיד מכריע בהבסה של השוודים וגרש אותם מברנדנבורג. הוא התחזה לקצין שוודי (הישג שהצליח לעשות כי שירת בצבאות שוודיה), והצליח לשכנע את השוודים לפתוח את שערי רתנוב, ולאפשר לו ול-1,000 דרגונים סמוכים להסתער על המבצר. הוא גם היה מפקד בקרב פרבלין, שם זכה בניצחון מכריע על השוודים בפיקודו של קרל האחד עשר, שכבשו את ברנדנבורג, בזזו את האזורים הכפריים והתעללו במקומיים. המערכה הצבאית האחרונה שלו הייתה ב-1690 נגד לואי הארבעה עשר, מלך צרפת, כשהיה בן 84. דרפלינגר מת באחוזותיו בגוסוב ב-14 בפברואר 1695.

## הנצחה
סיירת המערכה של הצי הקיסרי הגרמני SMS דרפלינגר נקראה על שמו.

## קישורים חיצוניים

קטגוריה:גנרל-פלדמרשלים בצבא הפרוסי
קטגוריה:גרמנים במאה ה-17
קטגוריה:ילידי 1606
קטגוריה:נפטרים ב-1695
ארנולד פראלטה

**ארנולד פביאן פראלטה סוסה** (בספרדית: **Arnold Fabián Peralta Sosa**; 29 במרץ 1989 – 10 בדצמבר 2015) היה כדורגלן הונדורסי ששיחק בעמדת הקשר. הוא שיחק בקבוצות וידה ואולימפיה במסגרת ליגת העל של הונדורס, בקבוצת גלאזגו ריינג'רס במסגרת הצ'מפיונשיפ הסקוטי והליגה הסקוטית הראשונה, וכן בנבחרת הונדורס.

## קריירת מועדונים
פראלטה החל את הקריירה המקצוענית שלו בקבוצת וידה מליגת העל של הונדורס. הוא ערך 114 הופעות ליגה במדי המועדון, בהן הבקיע שני שערים.

ב-3 ביוני 2013 חתם פראלטה בגלאזגו ריינג'רס מהליגה הסקוטית הראשונה, בכפוף לאשרת עבודה אותה קיבל בהמשך. בתום עונתו הראשונה העפיל עם הקבוצה לצ'מפיונשיפ הסקוטי. בסך הכל ערך 24 הופעות ליגה במדי המועדון, בהן הבקיע שער אחד. ב-21 בינואר 2015 בוטל חוזהו במועדון בהסכמה הדדית בין המועדון לשחקן.

ב-30 בינואר 2015 חתם פראלטה באולימפיה מליגת העל של הונדורס. הוא שיחק במועדון עד למותו, ובסך הכל ערך 23 הופעות ליגה והבקיע שער אחד, כאשר הופעתו האחרונה נערכה חמישה ימים לפני מותו.

## קריירה בינלאומית
פראלטה היה חלק מסגל נבחרת הונדורס עד גיל 20 בטורניר גביע העולם עד גיל 20 בשנת 2009, וערך שלוש הופעות בטורניר, בהן הבקיע שער אחד.

ב-6 בספטמבר 2011 ערך פראלטה את הופעת הבכורה שלו בנבחרת הונדורס, בהפסד 3-0 לנבחרת פרגוואי במשחק ידידות.

הוא היה חלק מסגל הנבחרת האולימפית של הונדורס בטורניר הכדורגל באולימפיאדת לונדון בשנת 2012, וערך שלוש הופעות בטורניר.

פראלטה נעדר מסגל נבחרת הונדורס לטורניר מונדיאל 2014 בשל פציעה.

בסך הכל ערך 27 הופעות במדי הנבחרת עד למותו, כאשר הופעתו האחרונה נערכה כשלושה שבועות לפני מותו, בהפסד 2-0 לנבחרת מקסיקו במסגרת מוקדמות מונדיאל 2018.

## מותו
ב-10 בדצמבר 2015, בגיל 26, פראלטה נרצח ביריות מחוץ למרכז קניות בעיר הולדתו לה סייבה.

יומיים לאחר מותו נערכה דקת דומייה לזכרו באצטדיון אייברוקס לפני משחקה של גלאזגו ריינג'רס במסגרת הצ'מפיונשיפ הסקוטי.

## קישורים חיצוניים

## הערות שוליים

קטגוריה:כדורגלנים הונדורסים
קטגוריה:קשרי כדורגל הונדורסים
קטגוריה:כדורגלני גלאזגו ריינג'רס
קטגוריה:כדורגלני אולימפיה
קטגוריה:כדורגלני נבחרת הונדורס
קטגוריה:כדורגלנים באולימפיאדת לונדון (2012)
קטגוריה:כדורגלנים שמתו במהלך הקריירה
קטגוריה:קורבנות רצח
קטגוריה:הונדורסים שנולדו ב-1989
קטגוריה:נפטרים ב-2015
דווידס סימנסונס

**דווידס סימנסונס** (בלטבית: **Dāvids Sīmansons**; 4 באפריל 1859 – 13 באפריל 1933) היה גנרל לטבי, אשר שימש כמפקד הראשון של צבא לטביה.

## ביוגרפיה
סימנסונס נולד למשפחת חקלאים באוייזד ולמיירה בפלך ליבוניה שבאימפריה הרוסית ב-4 באפריל 1859. ב-1880 הוא התגייס לצבא האימפריה הרוסית. ב-1894 הוא סיים הכשרה כקצין ומונה למפקד גדוד. הוא השתתף במלחמת רוסיה-יפן, נפצע והועלה לדרגת פולקובניק. הוא השתתף במלחמת העולם הראשונה, בתחילה כמפקד הגדוד ה-66, ולאחר מכן כמפקד הבריגדה ה-2. באוקטובר 1917 הוא פרש מהצבא הרוסי. הוא עבר להתגורר בוויטבסק ואז באוריול. בינתיים, הכריזה לטביה על עצמאותה מרוסיה. עצם קיומה של המדינה החדשה הועמד בסכנה. הצבא האדום פלש אל הארץ בתמיכת קומוניסטים לטבים בניסיון להחזיר את הארץ לשלטון רוסי. ללטביה לא היה צבא מאוחד באותה תקופה, אלא שתי בריגדות נפרדות: הבריגדה הצפונית, והבריגדה הדרומית, שפעלו שתיהן בחסות ובתמיכה של צבא הקיסרות הגרמנית. בינואר 1919 חזר סימנסונס ללטביה. ב-10 ביולי של אותה שנה אוחדו שתי הבריגדות הלטביות לצבא מאוחד, וסימנסונס מונה למפקד הראשון של צבא לטביה.

למרות שהלחץ הסובייטי על לטביה פחת, נסיגתם של הגרמנים מהאזור הבלטי (בעקבות הסכם ורסאי), הותירה ואקום שעד מהרה הפך למלחמת הכל בכל. גנרל רוסי בשם פאבל ברמונט-אבלוב הקים את צבא המתנדבים של מערב רוסיה - גוף שהורכב בעיקר מחיילים רוסים ששוחררו מהשבי הגרמני, וכונו "ברמונטניאנים" על שמו של ברמונט. בתמיכת גדודי פרייקור של גרמנים-בלטים, ברמונט יצא למסע לכיבוש ליטא ולטביה. הברמונטניאנים התקדמו אל עיר הבירה ריגה, ומפקד העיר הורה לנטוש אותה ולייצב קו הגנה חדש ביוגלה. סימנסונס ביטל את הפקודה ונטל בעצמו את הפיקוד על הגנת העיר. לאחר קרב קשה, נהדפו הכוחות התוקפים מהעיר. למרות זאת, זמן קצר לאחר מכן, ב-16 באוקטובר 1919 הוא פוטר מתפקיד מפקד הצבא. הוא נותר בצבא כשופט בבית המשפט הצבאי העליון עד 1922. לאחר מכן הוא היה חבר במועצה הצבאית העליונה של לטביה. ב-1925 הוא פרש מהצבא בשל מחלה. הוא ניהל חיים אזרחיים שקטים בריגה, עד מותו ב-13 באפריל 1933.

## קישורים חיצוניים
* דווידס סימנסונס באנציקלופדיה הלאומית הלטבית
* דווידס סימנסונס באתר מסדר לאצפליס
* 

קטגוריה:גנרלים לטבים
קטגוריה:מפקדי צבאות סדירים בעת החדשה: אישים
קטגוריה:אישים במלחמת רוסיה–יפן
קטגוריה:גנרלים בצבא האימפריה הרוסית
קטגוריה:אנשי צבא רוסים במלחמת העולם הראשונה
קטגוריה:מעוטרי עיטור ולדימיר הקדוש
קטגוריה:ילידי 1859
קטגוריה:נפטרים ב-1933
מארק בראון

**מארק טולון בראון** (באנגלית: **Marc Tolon Brown**; נולד ב-25 בנובמבר 1946) הוא סופר ומאייר אמריקאי, בין ספריו הידועים, "ארתור".

## ביוגרפיה
בראון נולד וגדל בארי שבפנסילבניה. שלוש אחיותיו, סיפרו לבראון סיפורים רבים על ידי סבתו ת'ורה. זה נתן השראה לבראון לכתוב סיפורים משלו בשנות חייו המאוחרות יותר. דוגמה לכך הייתה "השאלת" שמו של המורה שלו לאלגברה בכיתה ז' מר רתבון עבור הדמות מר רטבורן. ת'ורה היא שהזינה גם את זיקתו של בראון לציור, שהתגלתה בגיל שש. בזמן שלמד בתיכון מקדואל, המורה שלו לאמנות, ננסי בריאן, הכירה אותו עם צבעי מים, שבהם הוא משתמש כעת עבור רוב האיורים שלו. בראון קיבל השראה מאמנים אחרים כמו מארק שאגאל. מוריס סנדק, מחבר ספר הילדים "Where the Wild Things Are", השפיע גם על בראון בהחלטה על בחירת קריירה.

היו לו עבודות רבות ושונות לפני שהתמקד אך ורק בקריירת הכתיבה שלו. הוא היה נהג משאית, טבח קצר-סדר, מנהל אמנותי בטלוויזיה, ולבסוף פרופסור בקולג'. בראון אמר שהפרופסורה שלו הייתה קצרת מועד שכן המכללה פשטה את הרגל סמסטר אחד לאחר קבלתו לעבודה.

## חיים אישיים
ב-1 בספטמבר 1968 התחתן בראון עם אשתו הראשונה סטפני מריני, רקדנית בלט ומורה בקולג', ולהם שני בנים. השניים התגרשו בשנת 1977.

ב-11 בספטמבר 1983 נישא בשנית ללורן קרסני, פסיכולוגית וסופרת, ולהם בת.

## קישורים חיצוניים

* 

קטגוריה:אמריקאים ילידי פנסילבניה
קטגוריה:סופרים אמריקאים
קטגוריה:בוגרי המכון לאמנות של קליבלנד
קטגוריה:אמריקאים שנולדו ב-1946
אליהו עטיה

**אליהו עטיה** הוא שחקן טניס שולחן פאראלימפי ישראלי.

ב התחרה בתחרויות יחידים וקבוצות: בתחרות היחידים בדרגת נכות 3 הפסיד בשמינית הגמר ובתחרות היחידים הפתוחה לדרגות נכות 1-5 הפסיד בשלב המוקדמות, בתחרות הקבוצות (עם שלמה אהרוני וחיים אשכנזי) השלישייה הפסידה בשלב המוקדמות.

ב התחרה בתחרויות יחידים וזוגות: בתחרות היחידים בדרגת נכות 3 הפסיד בשלב המוקדמות ובתחרות היחידים הפתוה לדרגות נכות 1-5 לא העפיל לשמינית הגמר. בתחרות הזוגות (עם שלמה אהרוני) הפסידו בשלב המוקדמות.

בשנת 2000 זכה (עם אהרון פרקש) במקום הראשון בתחרות גבית מדינות הים התיכון.

יחד עם השחקן שמואל בן-עשור זכה במדליות ארד באליפות צרפת הפתוחה (2010) ובאליפות הונגריה הפתוחה (2015).

## קישורים חיצוניים

* פירוט השתתפותו בתחרויות המשחקים הפאראלימפיים באתר הרשמי של IPC 
* אליהו עטיה באתר איגוד טניס שולחן העולמי

קטגוריה:שחקני טניס שולחן פאראלימפיים ישראלים
קטגוריה:שחקני טניס שולחן נכים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחקני טניס שולחן במשחקים הפאראלימפיים ברצלונה (1992)
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:שחקני טניס שולחן במשחקים הפאראלימפיים אטלנטה (1996)
קטגוריה:ישראלים שנולדו במאה ה-20
ילה דוין

**ילה דוין** (בהולנדית: **Jelle Duin**; נולד ב-27 בינואר 1999) הוא כדורגלן הולנדי המשחק בעמדת החלוץ.

## קריירה
דוין התחיל את הקריירה שלו בקבוצת הילדים של קונינגקלייקה, ממנה עבר להארלם ובגיל 11 הצטרף לא.ז. אלקמאר. ב-22 בדצמבר 2017 ערך את הופעת הבכורה שלו בצעירי אלקמאר במשחק נגד ניימכן בהפסד 2–7 בו גם הבקיע את שער הבכורה שלו בקבוצה.

ב-2 בספטמבר 2019 הושאל לפולנדם, במדיה כבש חמישה שערים ב-14 משחקים. ב-31 ביולי 2020 הושאל למאסטריכט בהסכם עד לסיום העונה, אולם בינואר חזר לאלקמאר.

ב-19 באוגוסט 2022 הושאל לאורהוס מליגת העל הדנית לעונה אחת, עם אופציה לרכישה. ב-4 ביוני 2023 נערך המשחק האחרון של העונה בו עלה מהספסל בדקה ה-71 במצב של 0–3 לברונדבי. הוא כבש צמד תוך רבע שעה ואף גרם לפנדל אותו הבקיע חברו לקבוצה פטריק מורטנסן. המשחק הסתיים בתוצאה 3-3, שעזר לאורהוס להבטיח את המקום השלישי בליגה.

ב-8 בספטמבר 2023 חתם בהפועל ירושלים מליגת העל על חוזה לעונה אחת, עם אופציה להארכה לעונה נוספת. האופציה מומשה באפריל 2024. ב-23 בינואר 2025 עזב את הקבוצה.

## קישורים חיצוניים

## הערות שוליים

קטגוריה:כדורגלנים הולנדים
קטגוריה:חלוצי כדורגל הולנדים
קטגוריה:כדורגלני פולנדם
קטגוריה:כדורגלני מאסטריכט
קטגוריה:כדורגלני א.ז. אלקמאר
קטגוריה:כדורגלני אורהוס
קטגוריה:כדורגלני הפועל ירושלים
קטגוריה:כדורגלני ויילה בולקלוב
קטגוריה:כדורגלנים זרים בישראל
קטגוריה:ספורטאים זרים בדנמרק
קטגוריה:ספורטאים הולנדים בישראל
קטגוריה:הולנדים שנולדו ב-1999
אורבין קבררה

**אורבין חאובני קבררה חירון** (בספרדית: **Orvin Geovanny Cabrera Girón**; 20 בפברואר 1977 – 28 בספטמבר 2010) היה כדורגלן הונדורסי ששיחק בעמדת הקשר. הוא שיחק בקבוצות ריאל אספנייה, אולימפיה, מרתון ווידה במסגרת ליגת העל של הונדורס, בקבוצת לואיס אנחל פירפו במסגרת ליגת העל של אל סלוודור, וכן בנבחרת הונדורס.

## קריירת מועדונים
קבררה שיחק במהלך הקריירה בקבוצות ריאל אספנייה, אולימפיה, מרתון ווידה במסגרת ליגת העל של הונדורס, ובקבוצת לואיס אנחל פירפו במסגרת ליגת העל של אל סלוודור.

הוא פרש מכדורגל בשנת 2009 בשל מחלה.

## קריירה בינלאומית
קבררה היה חלק מסגל נבחרת הונדורס עד גיל 20 בטורניר גביע העולם עד גיל 20 בשנת 1995, וערך שתי הופעות בטורניר.

ב-30 במאי 2000 ערך את הופעתו היחידה בנבחרת הונדורס, בהפסד 2-1 לנבחרת קנדה במשחק ידידות. הוא הבקיע את שער נבחרתו במשחק זה.

## מותו
ב-28 בספטמבר 2010 מת קבררה לאחר מאבק של שנתיים בסרטן הכליה.

## קישורים חיצוניים

## הערות שוליים

קטגוריה:כדורגלנים הונדורסים
קטגוריה:קשרי כדורגל הונדורסים
קטגוריה:כדורגלני אולימפיה
קטגוריה:כדורגלני נבחרת הונדורס
קטגוריה:הונדורסים שנולדו ב-1977
קטגוריה:נפטרים ב-2010
דניס מרשל

**דניס אמוס מרשל מקסוול** (בספרדית: **Dennis Amos Marshall Maxwell**; 9 באוגוסט 1985 – 23 ביוני 2011) היה כדורגלן קוסטה ריקאי ששיחק בעמדת המגן השמאלי. הוא שיחק בקבוצות פונטרנס וארדיאנו מליגת העל של קוסטה ריקה, בקבוצת אולבורג בולדספילקלוב מליגת העל הדנית, וכן בנבחרת קוסטה ריקה.

## קריירת מועדונים
מרשל גדל במחלקת הנוער של לימוננסה. הוא החל את הקריירה המקצוענית שלו בקבוצת פונטרנס מליגת העל של קוסטה ריקה, ובסך הכל ערך 30 הופעות ליגה במדי המועדון, בהן הבקיע שלושה שערים.

בחודש ינואר 2009 הושאל מרשל לארדיאנו מליגת העל של קוסטה ריקה עד לתום עונת . בסוף העונה חתם על חוזה קבוע במועדון. בסך הכל ערך 18 הופעות ליגה במדי המועדון.

ב-31 באוגוסט 2009 חתם באולבורג בולדספילקלוב מליגת העל הדנית. ב-5 במאי 2010 ערך את הופעת הבכורה שלו במועדון, בהפסד 1–3 לראנס במסגרת המחזור ה-31 בליגה לעונת . הוא ערך 18 הופעות ליגה במדי המועדון עד למותו, בהן הבקיע שער אחד.

## קריירה בינלאומית
ב-6 ביוני 2009 ערך מרשל את הופעת הבכורה שלו בנבחרת קוסטה ריקה, בניצחון 2–3 על נבחרת טרינידד וטובגו במסגרת מוקדמות מונדיאל 2010.

הוא היה חלק מסגל הנבחרת בטורנירים גביע הזהב 2009 וגביע הזהב 2011.

ב-18 ביוני 2011, במשחקו האחרון בנבחרת לפני מותו, הבקיע את שערו היחיד במדי הנבחרת, בהפסד לנבחרת הונדורס במסגרת שלב רבע הגמר של גביע הזהב 2011.

הוא ערך 19 הופעות במדי הנבחרת, בהן הבקיע שער אחד.

## מותו
ב-23 ביוני 2011 נהרגו מרשל ובת זוגו בתאונת דרכים סמוך לסן חוסה, כאשר היו בדרכם להוריו של מרשל המתגוררים בלימון.

## קישורים חיצוניים

## הערות שוליים

קטגוריה:כדורגלנים קוסטה ריקאים
קטגוריה:מגני כדורגל קוסטה ריקאים
קטגוריה:כדורגלני פונטרנס
קטגוריה:כדורגלני ארדיאנו
קטגוריה:כדורגלני אולבורג
קטגוריה:כדורגלני נבחרת קוסטה ריקה
קטגוריה:כדורגלני גביע הזהב 2009
קטגוריה:כדורגלני גביע הזהב 2011
קטגוריה:כדורגלנים שמתו במהלך הקריירה
קטגוריה:הרוגי תאונות דרכים
קטגוריה:קוסטה ריקאים שנולדו ב-1985
קטגוריה:קוסטה ריקאים שנפטרו ב-2011
יבהן יבסייב

**יבהן ואסיליוביץ' יבסייב** (באוקראינית: **Євген Васильович Євсєєв**; 16 באפריל 1987 – 19 באוגוסט 2011) היה כדורגלן אוקראיני ששיחק בעמדת הבלם. הוא שיחק בקבוצות ארסנל קייב מליגת העל האוקראינית וצסק"א קייב מהליגה האוקראינית הראשונה.

## קריירת מועדונים
יבסייב גדל במחלקת הנוער של דינמו קייב. הוא החל את הקריירה המקצוענית שלו בקבוצת צסק"א קייב מהליגה האוקראינית הראשונה, ובהמשך עבר לארסנל קייב מליגת העל האוקראינית, במדיה שיחק עד למותו.

## קריירה בינלאומית
יבסייב ערך הופעה אחת במדי נבחרת אוקראינה עד גיל 21.

## משפחתו
יבהן יבסייב הוא בנו של כדורגלן ומאמן כדורגל ואסילי יבסייב.
## מותו
ב-19 באוגוסט 2011 נהרג יבסייב בתאונת דרכים במחוז איוואנו-פרנקיבסק. נקבר בקייב, ליד אביו.

## קישורים חיצוניים

קטגוריה:כדורגלנים אוקראינים
קטגוריה:בלמי כדורגל אוקראינים
קטגוריה:כדורגלני צסק"א קייב
קטגוריה:כדורגלני ארסנל קייב
קטגוריה:כדורגלנים שמתו במהלך הקריירה
קטגוריה:הרוגי תאונות דרכים
קטגוריה:אוקראינים שנולדו ב-1987
קטגוריה:אוקראינים שנפטרו ב-2011
אלישע עזרא

**אלישע עזרא** הוא ספורטאי ספורט נכים ישראלי רב-תחומי.

עזרא מתאמן במרכז הספורט לנכים של איל"ן ברמת גן והשתתף בתחרויות ארציות ועולמיות בענפי ספורט שונים ובענף המרכזי בו הוא לוקח חלק: סיוף בכיסאות גלגלים.

במשחקי סטוק מנדוויל לשנת 1979 השתתף בתחרויות סיף וזכה במדליית ארד.

בשנת 1980 הגיע למקום השלישי באליפות הארץ לנכים בסיוף.

בשנת 1986 השתתף בריצת מרתון בוושינגטון וסיים שביעי מבין הרצים הנכים, עם זמן של 2:44.03 שעות.

בשנת 1987 דורג שביעי באליפות אירופה בסיף כיסאות גלגלים.

בשנת 1988 התחרה באתלטיקה והגיע מקום הראשון במירוץ כיסאות גלגלים למרחק 1,500 מטר.

בשנת 1989 זכה עם שלמה בלן בטורניר זוגות באליפות ישראל בטניס כיסאות גלגלים במדליית הכסף.

עזרא שיחק כדורסל כיסאות גלגלים והיה חבר נבחרת איל"ן תל אביב.

ב התחרה בסיף בדרגת נכות A ולקח חלק בתחרויות דקר ורומח. בשתי התחרויות סיים בשלבי המוקדמות ולא העפיל לשמינית הגמר.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:סייפים פאראלימפיים ישראלים
קטגוריה:ספורטאים ישראלים במשחקים הפאראלימפיים סידני (2000)
קטגוריה:סייפים במשחקים הפאראלימפיים סידני (2000)
קטגוריה:טניסאים נכים ישראלים
קטגוריה:סייפים נכים ישראלים
קטגוריה:אתלטים נכים ישראלים
קטגוריה:שחקני כדורסל בכיסאות גלגלים ישראלים
קטגוריה:ספורטאים רב תחומיים
קטגוריה:ספורטאי איל"ן
קטגוריה:ישראלים שנולדו במאה ה-20
ג'פרי אנטוקה

**ג'פרי אנטוקה-פולה** (באנגלית: **Jeffrey Ntuka-Pule**; 10 במאי 1985 – 21 בינואר 2012) היה כדורגלן דרום אפריקאי ששיחק בעמדת המגן השמאלי.

## קריירת מועדונים
אנטוקה הצטרף בשנת 2003 למחלקת הנוער של צ'לסי, והושאל במשך חמש שנים לווסטרלו מליגת העל הבלגית, במדיה ערך 93 הופעות ליגה והבקיע ששה שערים.

ב-15 בינואר 2009 חתם אנטוקה בקייזר צ'יפס מליגת העל הדרום-אפריקאית, וקבוצתו האחרונה הייתה סופרספורט יונייטד, גם היא מליגת העל הדרום-אפריקאית, ממנה שוחרר בחודש יולי 2011.

## קריירה בינלאומית
ב-18 באוגוסט 2004 ערך אנטוקה את הופעת הבכורה שלו בנבחרת דרום אפריקה, בניצחון 0–2 על נבחרת תוניסיה במשחק ידידות. בסך הכל ערך חמש הופעות במדי הנבחרת.

## מותו
ב-21 בינואר 2012, בשעות הבוקר המוקדמות, נרצח אנטוקה בדקירות. רוצחו, אפריל ג'או, נידון בחודש נובמבר 2013 ל-12 שנות מאסר.

## קישורים חיצוניים

## הערות שוליים

קטגוריה:כדורגלנים דרום אפריקאים
קטגוריה:מגני כדורגל דרום אפריקאים
קטגוריה:כדורגלני צ'לסי
קטגוריה:כדורגלני וסטרלו
קטגוריה:כדורגלני קייזר צ'יפס
קטגוריה:כדורגלני סופרספורט יונייטד
קטגוריה:כדורגלני נבחרת דרום אפריקה
קטגוריה:כדורגלנים שמתו במהלך הקריירה
קטגוריה:קורבנות רצח
קטגוריה:דרום אפריקאים שנולדו ב-1985
קטגוריה:דרום אפריקאים שנפטרו ב-2012
עלאא א-דין חסן

**עלאא א-דין חסן** (בערבית: **علاء الدين حسن**; נולד ב-31 בינואר 2000) הוא כדורגלן ערבי-ישראלי בעל דרכון פלסטיני המשחק בעמדת הקיצוני באל-ערבי.

## קריירה
חסן התחיל לשחק כדורגל בקבוצת הילדים של מכבי חיפה ובגיל 14 הצטרף לזו של בית"ר כפר כנא. שנה לאחר מכן עזב לגרמניה ושיחק בקבוצת הנערים של אלמניה אאכן ממנה עבר לפמליקאו הפורטוגלית.

בקיץ  נבחן במכבי חיפה. בנובמבר של אותה שנה סיכם במכבי פתח תקווה, אך המעבר לא יצא לפועל. במרץ  חתם בהפועל כאוכב מליגה א'. 3 ימים לאחר מכן ערך את הופעת הבכורה שלו בקבוצה בניצחון 1-3 נגד הפועל בני זלפה. ב-9 באפריל הבקיע את שער הבכורה שלו בקבוצה בניצחון 1-3 נגד הפועל באקה אל-גרבייה.

ב-26 באוקטובר 2021 הצטרף למ.ס. כפר קאסם מהליגה הלאומית. באותו יום ערך את הופעת הבכורה שלו בקבוצה בניצחון 0-2 נגד מכבי יבנה. שנה לאחר מכן חתם בהפועל אום אל-פחם. ב-29 באוגוסט 2022 הבקיע את צמד בהופעת הבכורה שלו בקבוצה בתיקו 3-3 נגד הפועל עפולה.

ב-15 ביוני 2023 חתם בבני סכנין מליגת העל.

בספטמבר 2023 זומן לסגל נבחרת פלסטין. ב-6 בספטמבר ערך את הופעת הבכורה שלו בקבוצה בהפסד 2-1 ל. ב-2 בינואר 2024 שוחרר מהמועדון.

בפברואר  חתם באל-ערבי מליגת העל הקטרית.

ב-11 במרץ 2026 חתם באל-ע'ראפה.

נכלל בסגל נבחרת פלסטין לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:כדורגלנים פלסטינים
קטגוריה:חלוצי כדורגל ישראלים
קטגוריה:חלוצי כדורגל פלסטינים
קטגוריה:כדורגלנים ערבים ישראלים
קטגוריה:כדורגלני מועדון ספורט כפר קאסם
קטגוריה:כדורגלני הפועל אום אל-פחם
קטגוריה:כדורגלני בני סכנין
קטגוריה:כדורגלני אל-ערבי (קטר)
קטגוריה:כדורגלני אל-ע'ראפה
קטגוריה:כדורגלני נבחרת פלסטין
קטגוריה:כדורגלני גביע אסיה 2023
קטגוריה:כדורגלנים ישראלים בגרמניה
קטגוריה:כדורגלנים ישראלים בפורטוגל
קטגוריה:ספורטאים זרים בקטר
קטגוריה:ישראלים שנולדו ב-2000
יעל גירון

**יעל גירון** היא פרופסור בתחום העבודה הסוציאלית. הקימה את החוג לעבודה סוציאלית במכללה האקדמית בצפת ועמדה בראשו. בעבודתה שילבה בין פרקטיקה ישירה, הדרכה והוראה, מחקר, וניהול.

## השכלה וקריירה
גירון היא בוגרת התוכנית לפסיכותרפיה של בית הספר לעבודה סוציאלית, אוניברסיטת בר-אילן. בשנת 2019 קיבלה דרגת פרופסור ממכללת צפת.

גירון הייתה בין המרצים שהקימו את בית הספר לעבודה סוציאלית באוניברסיטת תל אביב, שם שימשה בתפקידים שונים. תחומי התמחותה היו במחקר, הוראה וטיפול בתחום המשפחה והזוגיות, טיפול קבוצתי, אבל ושכול, והערכת תוצאות התערבות סוציאלית. בהמשך הקימה את החוג לעבודה סוציאלית במכללה האקדמית בצפת ועמדה בראשו.

בשנות ה-70 הקימה בשיתוף עם עירית הרצליה, בפעם הראשונה בארץ, תחנה ציבורית לטיפול במשפחה, ולייעוץ בחיי נישואין. בנוסף לטיפול הישיר שניתן לזוגות ומשפחות, הכשירה מטפלים צעירים שמהווים היום דמויות מרכזיות בקרב המטפלים המשפחתיים בארץ.

בסוף שנות ה-70 הקימה גירון יחד עם אנשי מקצוע נוספים את האגודה הישראלית לטיפול המשפחה ולייעוץ בחיי נישואין - אגודה המאגדת את המטפלים המשפחתיים בישראל ואת הפעילות המקצועית בתחום. היא שימשה יו"ר האגודה וכן יו"ר של שני כנסים בין-לאומיים שנערכו על ידי האגודה. עד היום מכהנת כיו"ר ועדת ערעורים של האגודה לטיפול משפחתי.

גירון פיתחה, במשותף עם ד"ר מלקינסון, מודל התערבות עם הורים שבניהם נהרגו בתאונות דרכים. פרסמה מאמרים בנושאי ליבה בתחום המשפחה - איכות חיי נישואין אצל זוגות החיים במשותף שנים רבות. מאמרים נוספים בתחום המשפחה, התבססו על מחקר שעשתה יחד עם פרופ' זהבה סולומון וד"ר קרני גינזבורג, בנושא תגובות האבל של הורים שבניהם נהרגו במסגרת השרות הצבאי.

כיום מכהנת גירון כראש הוועדה לרמות מקצועיות של מועצת העבודה הסוציאלית, ונבחרה לכהן כיו"ר הפורום של ראשי בתי הספר לעבודה סוציאלית במכללות.

בנוסף, עובדת כיום בתחום הפרטי בתור מטפלת ומדריכה מומחית בטיפול משפחתי.

## פרסים ומלגות
בשנת 2016 הוענק אות הוקרה לפרופ' גירון במהלך "יום העובד הסוציאלי הבינלאומי" שהתקיים בכנסת והוקדש כולו להוקרת עבודתם של העובדים הסוציאליים למען חברה טובה יותר ולהעצמת קהילות והפרט.

בשנת 1988 קבלה גירון מגן הוקרה על פעילותה המשמעותית במסגרת איגוד העובדים הסוציאליים.

## קישורים חיצוניים

## הערות שוליים

2023 09

קטגוריה:בוגרות אוניברסיטת בר-אילן
קטגוריה:בוגרי אוניברסיטת בר-אילן
קטגוריה:עובדות סוציאליות ישראליות
קטגוריה:עובדים סוציאליים ישראלים
קטגוריה:סגל אוניברסיטת תל אביב: עבודה סוציאלית
קטגוריה:סגל המכללה האקדמית צפת
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
סטפאנו טונוט

**סטפאנו טונוט** (באיטלקית: **Stefano Tonut**; נולד ב-7 בנובמבר 1993) הוא כדורסלן איטלקי המשחק בעמדות הרכז והקלע באולימפיה מילאנו מליגת העל האיטלקית בכדורסל והיורוליג, ובנבחרת איטליה.

## קריירה מקצועית
טונוט גדל במחלקות הנוער של מונפאלקונה ופלקנסטרו טריאסטה, וערך את הופעת הבכורה שלו בקבוצות בוגרים במדי מונפאלקונה בליגה השלישית בעונת 2010/11.

ב-2012 הוא חזר לטריאסטה, ושיחק במדיה בסרייה א'2. בשתי העונות הבאות הוא סיים במקום הרביעי בטבלת הקלעים של הליגה והאיטלקי המוביל עם ממוצע של 19.2 נקודות למשחק.

ביולי 2015 חתם טונוט ברייר ונציה מהסרייה א'. בעונתו הראשונה בקבוצה הוא קלע בממוצע 2.8 ב-34 משחקים בליגה האיטלקית, ובעונת  ערך את הופעת הבכורה שלו במסגרות האירופיות, במסגרת היורוקאפ.

ב-2017 ו-2019 זכה טונוט באליפויות עם ונציה, ב- זכה עימה ביורופקאפ, ובעונת 2020/21 זכה בפרס ה-MVP של הליגה האיטלקית לאחר שהעמיד ממוצעים של 15.6 נקודות, 3.9 ריבאונדים ו-2.9 אסיסטים למשחק.

ב-25 ביוני 2022 חתם טונוט באולימפיה מילאנו מהסרייה א' והיורוליג.

### בנבחרת הלאומית
טונוט ערך את הופעת הבכורה שלו בנבחרת העתודה של איטליה באליפות אירופה בכדורסל עד גיל 20 2013, וזכה עימה במדליית זהב.

בשנת 2015 הוא זומן לראשונה לנבחרת איטליה הבוגרת. הוא שיחק במדיה בטורניר המוקדמות של טורניר הכדורסל באולימפיאדת ריו דה ז'ניירו (2016), גביע העולם בכדורסל 2019, טורניר הכדורסל באולימפיאדת טוקיו (2020) וגביע העולם בכדורסל 2023. הוא ייצג את הנבחרת באולימפיאדת טוקיו באליפות אירופה בכדורסל 2022 ובגביע העולם בכדורסל ב-2019 ו-2023.

## קישורים חיצוניים

* פרופיל, באתר פיב"א החדש

## הערות שוליים

קטגוריה:כדורסלני ונציה
קטגוריה:כדורסלנים באולימפיאדת טוקיו (2020)
קטגוריה:כדורסלני אולימפיה מילאנו
קטגוריה:כדורסלנים איטלקים
קטגוריה:כדורסלנים איטלקים באולימפיאדת טוקיו (2020)
קטגוריה:כדורסלני נבחרת איטליה
קטגוריה:איטלקים שנולדו ב-1993
סנדי וולש

**סנדי הני וולש** (בצרפתית, בהולנדית ובאינדונזית: **Sandy Henny Walsh**; נולד ב-14 במרץ 1995 בבריסל שבבלגיה) הוא כדורגלן בלגי-הולנדי-אינדונזי המשחק בעמדת המגן הימני בקבוצת מכלן מליגת העל הבלגית ובנבחרת אינדונזיה.

## חיים אישיים
וולש נולד בבלגיה לאב אירי שנולד באנגליה, ולאם אינדונזית שנולדה בשווייץ וגדלה בהולנד. הוא יכול לייצג את נבחרות בלגיה, אנגליה, אירלנד, שווייץ, הולנד ואינדונזיה.

ב-17 בנובמבר 2022 קיבל אזרחות אינדונזית.

## קריירת מועדונים
וולש גדל במחלקות הנוער של טמפו אובריסה, ERC הוליארט, אנדרלכט וראסינג גנק. ב-2 בספטמבר 2012 ערך את הופעת הבכורה שלו בקבוצה הבוגרת של ראסינג גנק, בתיקו 2-2 נגד אנדרלכט במסגרת המחזור השישי בליגת העל הבלגית לעונת . הוא ערך 56 הופעות ליגה במדי המועדון, בהן הבקיע שני שערים.

ב-1 ביולי 2017 חתם בזולטה ורכם מליגת העל הבלגית. הוא ערך 58 הופעות ליגה במדי המועדון, בהן הבקיע שלושה שערים.

ב-8 באוקטובר 2020 חתם במכלן מליגת העל הבלגית. ב-31 באוקטובר ערך את הופעת הבכורה שלו במועדון, בתיקו 2-2 נגד קלאב ברוז' במסגרת המחזור ה-11 בליגה לעונת . ב-6 בדצמבר הבקיע את שער הבכורה שלו במועדון, בתיקו 2-2 נגד סטנדרד לייז' במסגרת המחזור ה-15 בליגה. בשלוש העונות הראשונות שלו במועדון ערך 86 הופעות ליגה, בהן הבקיע שמונה שערים.

## קריירה בינלאומית
בצעירותו ייצג וולש את הולנד, וזכה עם נבחרת הולנד עד גיל 17 בטורניר אליפות אירופה עד גיל 17 בשנת 2012.

ב-8 בספטמבר 2023 ערך וולש את הופעת הבכורה שלו בנבחרת אינדונזיה, בניצחון 0–2 על נבחרת טורקמניסטן במשחק ידידות.

נכלל בסגל נבחרת אינדונזיה לטורניר גביע אסיה 2023.

## תארים
;ראסינג גנק
* הגביע הבלגי (1): 2012/2013
* הסופר קאפ הבלגי (1): 2011/2012

;נבחרת הולנד עד גיל 17
* אליפות אירופה עד גיל 17 (1): 2012

## קישורים חיצוניים

## הערות שוליים

קטגוריה:כדורגלנים בלגים
קטגוריה:כדורגלנים הולנדים
קטגוריה:כדורגלנים אינדונזים
קטגוריה:מגני כדורגל בלגים
קטגוריה:מגני כדורגל הולנדים
קטגוריה:מגני כדורגל אינדונזים
קטגוריה:בריסל: כדורגלנים
קטגוריה:כדורגלני ראסינג גנק
קטגוריה:כדורגלני זולטה ורכם
קטגוריה:כדורגלני מכלן
קטגוריה:כדורגלני נבחרת אינדונזיה
קטגוריה:כדורגלני גביע אסיה 2023
קטגוריה:בלגים שנולדו ב-1995
קטגוריה:הולנדים שנולדו ב-1995
קטגוריה:אינדונזים שנולדו במאה ה-20
אוזרה אמנדר האדלי

**אוזרה** (או **אוזרו**) **אמנדר האדלי** (באנגלית: **Ozra Amander Hadley** או **Ozro**; ) היה פוליטיקאי אמריקאי מארקנסו, איש המפלגה הרפובליקנית, שכיהן כמושל ארקנסו בפועל בשנים 1871–1873.
## ראשית חייו
אוזרה אמנדר האדלי נולד בכפר שרי קריק שבמדינת ניו יורק והתחנך בבתי ספר ציבוריים. הוא למד באקדמיית פרדוניה, כיום אוניברסיטת המדינה של ניו יורק בפרדוניה. ב-1885 עבר האדלי לרוצ'סטר, מינסוטה, שם הוא היה חוואי והיה פעיל בפוליטיקה המקומית ובממשל, כולל מינוי כמבקר של מחוז אולמסטד. ב-1865 הוא עבר לליטל רוק, ארקנסו, שם הוא פתח חנות כלבו.
## קריירה פוליטית
האדלי נבחר מטעם המפלגה הרפובליקנית לסנאט של ארקנסו, בו הוא כיהן בשנים 1869–1871. ב-1871 הוא נבחר לתפקיד נשיא הסנאט. באותה שנה, במסגרת פשרה פוליטית, הוא מונה כמושל ארקנסו בפועל לאחר התפטרותו של עמיתו למפלגה, פאוול קלייטון, שהיה דמות שנויה במחלוקת שהייתה קשורה לפרשה שכונתה מלחמת ברוקס-בקסטר. במהלך שתי שנות כהונתו כמושל, צידד האדלי ברפובליקנים הרדיקלים במסגרת תקופת השיקום, כולל המאמצים לסייע לעבדים לשעבר להשיג שירותי חינוך, בעלות על אדמות, וכהונה במשרות ציבוריות.

במהלך תקופה של חיכוכים פוליטיים ואזרחיים שכונתה "מלחמת המיליציה של מחוז פופ" , נשלח מייג'ור גנרל דניאל פיליפס אפהאם על ידי האדלי כדי להשליט חוק וסדר. ההוראות שניתנו לאפהאם העניקו לו סמכויות על פי שיקול דעת שבהם הוא יכול היה לעשות שימוש בכוח ואת הסמכות לגייס את המיליציה המדינתית לשירות. בחלק מאנשי המשמר הלאומי של ארקנסו נעשה שימוש במהלך הרישום להצבעה בבחירות ובבחירות הכלליות, אך לאחר הבחירות הם שוחררו.

לאחר תום כהונתו כמושל, שימש האדלי כרשם של משרד הקרקעות של ארצות הברית. ב-1878 הוא מונה כמנהל הדואר של ליטל רוק, תפקיד בו הוא שימש עד 1882.
## שנותיו האחרונות
בשנותיו האחרונות, עבר האדלי ליישוב וטרוס שבניו מקסיקו, שם הוא ניהל חווה חקלאית. אוזרה אמנדר האדלי נפטר בווטרוס ב-18 ביולי 1915.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 72.


## קישורים חיצוניים
* אוזרה אמנדר האדלי באתר אגודת המושלים הלאומית 
* אוזרה אמנדר האדלי באנציקלופדיה של ארקנסו 
* אוזרה אמנדר האדלי באתר The Political Graveyard 
* 

קטגוריה:אמריקאים ילידי מדינת ניו יורק
קטגוריה:מושלי ארקנסו
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה הכללית של ארקנסו
קטגוריה:בוגרי אוניברסיטת המדינה של ניו יורק בפרדוניה
קטגוריה:אמריקאים שנולדו ב-1826
קטגוריה:אמריקאים שנפטרו ב-1915
אנדור גרוואי

**אנדור גרוואי** (בהונגרית: **Garvay Andor**; סיגט, 13 באוגוסט 1875 – ארצות הברית של אמריקה, 8 באפריל 1927) היה עיתונאי, מחזאי יהודי-הונגרי. בשל יהדותו וכתיבתו הבקורתית על המשטר הוא נכלל במלחמת העולם השנייה בצו הממשלתי של סופרים אסורים שיצירותיהם נאסרו להדפסה, להפצה ולקריאה, ולאיסור החזקתם אפילו בספריות ציבוריות, ודינן היה גריסתם (בדומה לשריפת הספרים בגרמניה הנאצית).

## עבודתו
במשך שנים, היה עובד פנימי (שכיר) של העיתונים "הסכמה" (Egyetértés) ולאחר מכן "העיתון" (Az Ujság). הוא היגר לרצות הברית של אמריקה לפני מלחמת העולם הראשונה. בתחילה עבד בעיתונים הונגריים בניו יורק ולאחר מכן גם כעובד במפעל במשך תקופה ארוכה יותר. במאמריו צייר את חיי העניים והמדוכאים בחוש ורגש חברתי חזק. מחזותיו זכו להצלחה רבה עם התנגשות התשוקות האינטנסיבית שלהם ובסיומם עם אקט מצחיק. בנוסף למספר הצגות בנות מערכה אחת, מחזותיו הארוכים כוללים:
* הכסף (1908 תיאטרון הקומדיה של בודפשט) 
* חסר הכבוד (1910 התיאטרון הלאומי של בודפשט)
* האחיות (סרט, 1912)
* בתוך היער (בכורה ב-1913: חוג התיאטרון של בודה): בשנת 1918, הפיק מארטון גאראש (במקור גנסלר) סרט אילם של יצירה זו בשם רחל *-* "הזאבה" עם השחקנית המפורסמת "שארי פדאק" (Fedák Sári) בתפקיד הראשי. בשנת 2015, ז'ולט פוז'גאי ביים סרט טלוויזיה בשם "גברת זאבה" עם אווה אוקס כרחל (האישה הזאבה) בתפקיד הראשי.
* ענינם של שלושה אנשים (1915), דרמה, בקשצ'בה, דפוס טבאן. (עבודה זו שימשה גם כבסיס לסרט הטלוויזיה של פוז'גאי הגברת הזאבה)

## לקריאה נוספת
* לקסיקון יהודי הונגרי. 1929. עורך פטר אויווארי. גישה מקוונת
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש).

## קישורים חיצוניים

*  באתר IMDb
* רשימת סופרים אסורים על פי הצו הממשלתי הראשי 10.800/1944. .M. E (בהונגרית)
* אנדור גרוואי באתר Arcanum
* ארבע ממחזותיו של מערכה אחת
* הסרט "הזאבה" הכרזה ותיאור העלילה 1918

קטגוריה:עיתונאים יהודים הונגרים
קטגוריה:מחזאים יהודים הונגרים
קטגוריה:מהגרים מהונגריה לארצות הברית
קטגוריה:סופרים אסורים (הונגריה, 1944)
קטגוריה:הונגרים שנולדו ב-1875
קטגוריה:אמריקאים שנפטרו ב-1927
מלון קנרי

**מלון קנרי** (*[[מלון (פרי)|Cucumis melo]]* (קבוצת *Inodorus*) הוא מלון מוארך גדול, צהוב-בוהק, בעל בשר פנימי ירוק בהיר עד לבן. שמו נוצר בשל היותו בעל צבע צהוב עז, הדומה לזה של קנרית אמריקאית.

למלון ישנו טעם מתוק מובהק, אם כי מעט חריף ממלון טל דבש. חלקו הפנימי ומרקמו דומה לאגס, אם כי רך יותר. כאשר הקליפה של המלון בשלה, נוצר מרקם המרגיש מעט שעוותני.

מלון זה משווק לעיתים קרובות בשם מלון חואן קנרי וניתן למצוא אותו בגדלים וצורות שונות. מלון זה נפוץ בחלקים של אסיה, למשל, יפן וקוריאה הדרומית, אלג'יריה ומרוקו. הזנים כוללים את מלון הפונזי הקטן והעגול, אשר תורבת במקסיקו. למלון קנרי יש טעם מתוק עדין.

טמפרטורת האכסון המיטבית של המלון היא C° 15.

## הערות שוליים

קטגוריה:פירות מאכל
קטגוריה:דלועיים
גמר גביע העולם בכדורסל 2023

**גמר גביע העולם בכדורסל 2023** היה משחק הכדורסל שקבע את הזוכה בגביע העולם בכדורסל 2023. המשחק שוחק ב-10 בספטמבר 2023, במול אוף אסיה ארנה  בעיר פסאי , ב, בירת הפיליפינים. המשחק נערך בין נבחרות  ו, וקבע כי גרמניה זכתה בגביע העולם בכדורסל לאחר ניצחון 83–77. זה היה הגמר הכל-אירופי הראשון מאז אליפות העולם בכדורסל 2006, אז זכתה  בתואר הראשון שלה מול .

גביע נייסמית' הוענק לנבחרת המנצחת בפעם השנייה מאז יצירת הגרסה החדשה שלו ב-2017. כמו כן העבירו הפיליפינים, יפן ואינדונזיה רשמית את זכויות אירוח גביע העולם לקטר, שתארח את גביע העולם 2027.

## רקע

גביע העולם בכדורסל 2023 היה המהדורה ה-19 של הטורניר, והוא נערך לראשונה במספר מדינות - הפיליפינים, יפן ואינדונזיה. בטורניר השתתפו 32 נבחרות והוא התקיים בין 25 באוגוסט ל-10 בספטמבר 2023.

בטורניר עצמו חולקו הקבוצות לשמונה בתים של ארבע נבחרות כל אחד, וכל נבחרת שיחקה שלושה משחקים בשלב הראשון. שתי הנבחרות הראשונות בכל בית העפילו לשלב הבתים השני, בו שיחקו נגד שתי הנבחרות הראשונות מבית אחר. שתי הנבחרות הראשונות בשלב השני העפילו לרבע הגמר, שהתקיים בשיטת גביע (המנצחת ממשיכה לשלב הבא, המפסידה יורדת למשחקי דירוג).

האלופה המכהנת מגביע העולם 2019, , סיימה ראשונה בבית ז' בסיבוב הראשון אך הודחה בסיבוב השני לאחר שסיימה שלישית אחרי  ו.

הן גרמניה והן סרביה לא זכו מעולם בגביע העולם, אך האחרונה זכתה בשני תארים רצופים, ב-1998 וב-2002, כ. המשחק האחרון בין הנבחרות התקיים במסגרת בית א' של הסיבוב הראשון בגביע העולם 2010 וגרמניה ניצחה בו בהארכה כפולה 82–81.

סרביה הגיעה לגמר גביע העולם 2014, אך הפסידה בו ל 92–129. גרמניה, שהעפילה לגמר בפעם הראשונה בשבע הופעות (אחת מהן כגרמניה המערבית), רשמה הישג שיא חדש עם ההעפלה לגמר, ושיפרה את ההישג הקודם שלה, מדליית ארד ב-2002 בה זכתה לאחר ניצחון על  במשחק על המקום השלישי.

סבטיסלב פשיץ' יכול היה להפוך למאמן הרביעי בהיסטוריה שזוכה באליפות העולם פעמיים, אחרי טוגו רנאן סוארס (, 1959 ו-1963), אלכסנדר גומלסקי (, 1967 ו-1982) ומייק ששבסקי (, 2010 ו-2014), לאחר שאימן את סרביה ומונטנגרו לזכייה ב-2002.

## מיקום
הגמר ייערך במול אוף אסיה ארנה בפסאי, עיר ב, בירת הפיליפינים. האולם אירח 12 משחקים בשלב הבתים, ארבעה משחקים בסיבוב השני, ארבעה משחקי דירוג 17–32, וכל משחקי שלב הגמר.

הארנה נבנתה כחלק מתוכנית האב של מתחם SM Mall of Asia ויש לה קיבולת של 15,000 מקומות ישיבה, אך היא יכולה לארח עד 20,000 איש בתפוסה מלאה. בנייתה החלה ב-2010, והיא נחנכה בספטמבר 2011.

האולם מארח משחקים של ליגת ה-PBA הפיליפינית וליגות המכללות הגדולות במדינה, NCAA ו-UAAP. הוא גם אירח בעבר את אליפות אסיה בכדורסל 2013, אחד מטורנירי המוקדמות לטורניר הכדורסל באולימפיאדת ריו דה ז'ניירו (2016), טורניר הכדורסל במשחקי דרום-מזרח אסיה ומספר משחקים במוקדמות גביע העולם של  ב-2019.

### שינוי מיקום
ההצעה המשותפת של הפיליפינים, אינדונזיה ויפן הציעה התחילה לארח את שלבי הגמר בפיליפין ארנה  בן ה-55,000 מושבים שבבוקאו, שאירח את גביע העולם בכדורסל 3x3 ב-2018, את טקס הפתיחה של משחקי דרום-מזרח אסיה ב-2019 ומספר משחקי מוקדמות גביע העולם של הפיליפינים.

ב-28 באפריל 2023 הודיעה פיב"א כי המיקום ישונה למול אוף אסיה ארנה בפסאי בשל בעיות לוגיסטיות. במקום זאת אירח הפיליפין ארנה את שני המשחקים הראשונים של בית א' ב-25 באוגוסט 2023:  נגד  ו נגד .

## הדרך לגמר

## משחק

## קישורים חיצוניים

*

## הערות שוליים

קטגוריה:אליפות העולם בכדורסל
קטגוריה:משחקי כדורסל
קטגוריה:תחרויות כדורסל ב-2023
קטגוריה:הפיליפינים: כדורסל
אנדרואיד 14

**אנדרואיד 14** היא הגרסה העיקרית ה-14 של מערכת ההפעלה לניידים אנדרואיד. הגרסה הוכרזה ב-8 בפברואר 2023, כאשר התצוגה המקדימה של המפתחים יצאה באותו יום וגרסת הבטא הראשונה יצאה ב-12 באפריל. הגרסה שוחררה לציבור ב-4 באוקטובר 2023.

## היסטוריה
אנדרואיד 14 (שם קוד פנימי עוגה הפוכה), הוכרזה ב-8 בפברואר 2023. תצוגה מקדימה למפתחים שוחררה מיד, וכן מפת דרכים עם תאריכי העדכונים העתידיים. זה הכיל תצוגה מקדימה נוספת של מפתחים, שפורסמה ב-8 במרץ, וכן ארבע גרסאות בטא חודשיות. הבטא הראשונה שוחררה ב-12 באפריל, וקיבלה תיקון חם לבטא 1.1 ב-26 באפריל. הבטא השנייה שוחררה ב-10 במאי, וקיבלה גם היא תיקון חם, לבטא 2.1 ב-25 במאי. גרסת הבטא השלישית שוחררה ב-7 ביוני, והגיעה ליציבות הפלטפורמה, שלאחר מכן קיבלה תיקון חם לבטא 3.1 ב-14 ביוני. גרסת הבטא הרביעית שוחררה ב-11 ביולי. גרסת הבטא החמישית יצאה באוגוסט.

גרסאות הבטא זמינות עבור מכשירי Pixel שמובטחים להם עדכוני גרסת אנדרואיד, Pixel 4a (5G) או מכשירים חדשים יותר. Pixel 7a יכול גם הוא לבדוק בטא את אנדרואיד 14 מאז בטא 3. ה-Pixel Tablet ו-Pixel Fold יכלו לבדוק את אנדרואיד 14 מאז בטא 4.

## מאפיינים
### חוויית משתמש
בהתבסס על האפשרות החדשה שנוספה באנדרואיד 13 להגדרת שפות בנפרד עבור אפליקציות, תכונה זו הורחבה וקלה יותר ליישום עבור מפתחים. יתרה מזאת, ה-API החדש של "הטיה דקדוקית" התווסף כדי לאפשר פניות שונות בשפות שונות כאשר הודעה מתייחסת למשתמש בשפה ספציפית למגדר.

אנדרואיד 14 תספק את היכולת להגדיל את גודל הגופן עד 200% לעומת 130% בגרסאות קודמות, בשילוב עם קנה מידה לא ליניארי כדי למנוע פונט גדול מדי של רכיבי טקסט גדולים על המסך. נוספה האפשרות לציין את יחידת הטמפרטורה (פרנהייט או צלזיוס) שבה יש להשתמש ביישומים.

שפת העיצוב Material You, שהוצגה באנדרואיד 12 והוספה לאנדרואיד 13, מקבלת צבעי ברירת מחדל מתוקנים באנדרואיד 14. אנדרואיד 14 מציגה גם אפשרויות נוספות להתאמה אישית של מסך הנעילה, כמו שינוי השעון וסגנון מזג האוויר.

אנימציה חזויה של מחוות חזרה לאחור מציגה את היעד של המחווה ומציינת מתי המחווה האחורית תיסגר או תחזור לאפליקציה אחרת.

עבור מכשירים עם מסך גדול יותר, כמו טאבלטים, שורת המשימות מורחבת באנדרואיד 14 ומראה כעת את שמות האפליקציות המוצמדות.

### חיי סוללה
חידושים אחרים משפרים את חיי הסוללה על ידי הפיכת תהליכים פנימיים ליעילים יותר עבור המשתמשים. בנוסף, ישנה כעת אפשרות לבחור ישירות בין מצב חיסכון באנרגיה למצב חיסכון קיצוני באנרגיה.

זמן המסך מאז הטעינה המלאה האחרונה מוצג כעת בהגדרות הסוללה. צריכת הסוללה מוצגת בנפרד מיישומי מערכת ואפליקציות. תכונה זו הוחלפה עם השקת אנדרואיד 12 על ידי הצגת השימוש בסוללה במהלך 24 השעות האחרונות.

### פרטיות ואבטחה
על מנת לשפר את הפרטיות, ניתנת למשתמש האפשרות להחליט בעצמו לאילו תמונות אפליקציה רשאית לגשת.

גוגל חוסמת את ההתקנה של אפליקציות המכוונות לגרסאות של אנדרואיד מתחת למרשמלו (6.0). באנדרואיד 14, משתמשים לא יוכלו עוד להתקין או להוריד אפליקציות המיועדות ל-SDK גרסה 22 ומטה. השינוי נועד לבלום התפשטות של תוכנה זדונית, המכוונת בכוונה לגרסאות ישנות יותר של אנדרואיד כדי לעקוף מגבלות אבטחה שהוצגו בגרסאות חדשות יותר. דגל התקנה של ADB מאפשר לעקוף את ההגבלה.

יש גם שינוי קטן עבור מצב אורח או מצב מרובה משתמשים, כאשר האפשרות "אפשר לאורחים להשתמש בטלפון" הועברה לתפריט ברמה העליונה. בעבר, אפשרות זו הייתה מאחורי חשבון האורח עצמו.

## קישורים חיצוניים

* 
* אנדרואיד 14, באתר הרשמי של אנדרואיד

## הערות שוליים

קטגוריה:אנדרואיד
קטגוריה:תוכנות שהושקו ב-2023